***Suvestinė redakcija nuo 2024-01-25***

*Sprendimas paskelbtas: TAR 2023-01-30, i. k. 2023-01584*



**BIRŽŲ RAJONO SAVIVALDYBĖS TARYBA**

**SPRENDIMAS**

**DĖL BIRŽŲ RAJONO SAVIVALDYBĖS 2023 METŲ UŽIMTUMO DIDINIMO**

**PROGRAMOS PATVIRTINIMO**

2023 m. sausio 30 d. Nr. T-27

Biržai

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos užimtumo įstatymo 17 straipsniu, 48 straipsnio 3 dalimi, Lietuvos Respublikos socialinės apsaugos ir darbo ministro 2017 m. gegužės 23 d. įsakymu Nr. A1-257 „Dėl užimtumo didinimo programų rengimo ir jų finansavimo tvarkos aprašo patvirtinimo“ ir šiuo įsakymu patvirtintu Užimtumo didinimo programų rengimo ir jų finansavimo tvarkos aprašu, Biržų rajono savivaldybės taryba n u s p r e n d ž i a:

1. Patvirtinti Biržų rajono savivaldybės 2023 metų užimtumo didinimo programą (pridedama).

2. Nustatyti, kad šis sprendimas skelbiamas teisės aktų registre ir Biržų rajono savivaldybės interneto svetainėje.

Savivaldybės meras Vytas Jareckas

PATVIRTINTA

Biržų rajono savivaldybės tarybos

2023 m. sausio 30 d.

sprendimu Nr. T-27

**BIRŽŲ RAJONO SAVIVALDYBĖS 2023 METŲ UŽIMTUMO DIDINIMO PROGRAMA**

**I SKYRIUS**

**ĮVADAS**

1. Biržų rajono savivaldybės 2023 metų užimtumo didinimo programa (toliau – Programa), parengta vadovaujantis Lietuvos Respublikos vietos savivaldos įstatymu, Lietuvos Respublikos užimtumo įstatymu, Užimtumo didinimo programų rengimo ir jų finansavimo tvarkos aprašu, patvirtintu Lietuvos Respublikos socialinės apsaugos ir darbo ministro 2017 m. gegužės 23 d. įsakymu Nr. A1-257 „Dėl užimtumo didinimo programų rengimo ir jų finansavimo tvarkos aprašo patvirtinimo“ (toliau – Aprašas).

2. Programa prisideda prie Biržų rajono savivaldybės 2023–2025 m. strateginio veiklos plano 1 strateginio tikslo „Gerinti švietimo, sveikatos apsaugos ir socialinės paramos paslaugų kokybę ir prieinamumą“ 2 programos „Socialinės paramos ir sveikatos apsaugos paslaugų kokybės ir prieinamumo gerinimo programa“ uždavinio „Organizuoti ir teikti socialines paslaugas, mažinti socialinę atskirtį rajone“ įgyvendinimo.

3. Programos tikslai:

3.1. didinti savivaldybės gyventojų užimtumą, skatinti juos darbinei veiklai, ugdyti darbo įgūdžius ir užtikrinti tinkamą pragyvenimo lygį, mažinti gyventojų socialinę atskirtį dėl negaunamų ar nepakankamų piniginių lėšų;

3.2. palengvinti ilgą laiką nedirbusių asmenų perėjimą nuo nedarbo prie užimtumo darbo rinkoje;

3.3. suderinti užimtumo skatinimo ir motyvavimo paslaugų bei piniginės socialinės paramos teikimą, integruojant ilgą laiką nedirbusius asmenis į darbo rinką;

3.4. užtikrinti valstybės ir Savivaldybės institucijų, įstaigų ir (ar) organizacijų, teikiančių užimtumo skatinimo, motyvavimo paslaugas ir piniginę socialinę paramą nedirbantiems asmenims, veiklos koordinavimą ir skatinti jų bendradarbiavimą.

4. Pirmenybė dirbti laikinuosius darbus teikiama vyresnio amžiaus, nekvalifikuotiems, gyvenantiems kaime, darbo rinkai besirengiantiems asmenims ir ilgalaikiams bedarbiams.

**II SKYRIUS**

**BŪKLĖS ANALIZĖ**

5. Darbingo amžiaus asmenys Biržų rajono savivaldybėje 2022 metų pradžioje sudarė 61,0 proc. nuo visų gyventojų (2021 metų pradžioje šis rodiklis buvo 61,8  proc., 2020 m. – 62,1 proc., 2018 m. ir 2019 m. – 62,2 proc.). Mažėjant darbingo amžiaus asmenų skaičiui, didėjo senatvės pensijos amžiaus sulaukusių asmenų skaičius: nuo 25,6 proc. visų gyventojų 2020 m. pradžioje, 25,8 proc. – 2021 m. pradžioje, iki 26,6 proc. 2022 m. pradžioje.

6. 2023 m. sausio 1 d. bedarbių procentas nuo darbingo amžiaus gyventojų sumažėjo 4 proc., palyginti su 2022 m. sausio 1 d. nedarbo lygiu. 2023 m. sausio 1 d. nedarbo lygis Savivaldybėje 21 proc. buvo didesnis už nedarbo lygį šalyje ir 17 proc. už nedarbo lygį Panevėžio apskrityje.

7. Nedarbo lygio kitimas per paskutiniuosius 5 metus pavaizduotas lentelėje:

|  |  |  |  |  |  |
| --- | --- | --- | --- | --- | --- |
| Bedarbių proc. nuo darbingo amžiaus gyventojų | 2019-01-01 | 2020-01-01 | 2021-01-01 | 2022-01-01 | 2023-01-01 |
| Biržų rajono savivaldybėje | 11,8 | 11,2 | 19,5 | 11,2 | 10,8 |
| Panevėžio apskrityje | 9,9 | 9,7 | 18,0 | 10,7 | 9,2 |
| Šalyje | 8,9 | 8,7 | 16,1 | 10,2 | 8,9 |

8. Užimtumo tarnybos duomenimis, per 2022 metus įsidarbino 1169 Biržų rajono savivaldybėje darbo ieškantys asmenys, iš jų 1045 asmenys įsidarbino neterminuotam darbui, 141 asmuo buvo nusiųstas dirbti užimtumo didinimo programoje numatytus laikino pobūdžio terminuotus darbus seniūnijose.

9. Biržų rajono savivaldybėje 2023 m. sausio 1 d. užimtumo tarnyboje buvo registruoti 2169 ieškantys darbo asmenys, iš jų: 1495 bedarbiai, 425 besirengiantys darbo rinkai, 132 užimti gyventojai, 52 praradę bedarbio statusą.

10. Bedarbių asmenų pasiskirstymas pagal tikslines grupes ir seniūnijas 2023 m. sausio 1 d.:



11. Užimtumo tarnybos duomenimis, savivaldybės teritorijoje registruotų darbo ieškančių asmenų užimtumo problemas labiausiai įtakoja žema kvalifikacija arba nepaklausi profesija (27,5 proc.), sveikatos problemos (20,3 proc.), susiekimo problemos (20,4 proc.), asmenų žalingi įpročiai (7,1 proc.), nepilnamečių vaikų priežiūra ar šeimos narių slauga (5,2 proc.) ir kt., todėl tikslinga tokiems bedarbiams teikti atvejo vadybininko užimtumo skatinimo ir motyvavimo paslaugas (toliau – Paslaugos), organizuoti kvalifikacijos nereikalaujančius laikinuosius darbus, teikiančius socialinę naudą vietos bendruomenei, prisidedančius prie socialinės infrastruktūros palaikymo ir plėtojimo.

**III SKYRIUS**

**METINIS FINANSAVIMO PLANAS**

12. Programos išlaidos ir finansavimo šaltiniai:

|  |  |  |  |  |
| --- | --- | --- | --- | --- |
| Eil. Nr. | Programos išlaidų eilutės | Savivaldybės biudžeto lėšos, Eur | Savivaldybės biudžetui skirtų Lietuvos Respublikos valstybės biudžeto specialiųjų tikslinių dotacijų dalyvavimui rengiant ir įgyvendinant darbo rinkos politikos priemones ir gyventojų užimtumo programas lėšos, Eur | Iš viso, Eur |
| 12.1. | Laikinieji darbai: | 174.100 | 60.400 | 234.500 |
| 12.1.1. | darbo užmokestis; | 168.901 | 59.062 | 227.963 |
| 12.1.2. | kitos, su laikinųjų darbų įgyvendinimu susijusios išlaidos. | 5.199 | 1.338 | 6.537 |
| 12.2. | Nedirbančių asmenų atvejo vadybininko darbo užmokestis |  | 20.000 | 20.000 |
| 12.3. | Paslaugos: |  | 22.500 | 22.500 |
| 12.3.1. | kelių transporto paslaugos, |  | 12.000 | 12.000 |
| 12.3.2. | psichologo paslaugos, |  | 3.500 | 3.500 |
| 12.3.3. | individualios priklausomybių konsultanto paslaugos, |  | 0 | 0 |
| 12.3.4. | teisinio konsultavimo ir informavimo paslaugos, |  | 6.000 | 6.000 |
| 12.3.5. | kitos paslaugos |  | 1.000 | 1.000 |
| 12.4. | Programos administravimas |  | 4.100 | 4.100 |
|  | Iš viso | 174.100 | 107.000 | 281.100 |

*Punkto pakeitimai:*

*Nr.* [*T-289*](https://www.e-tar.lt/portal/legalAct.html?documentId=e355ba605eb211ee81b8b446907f594f)*, 2023-09-29, paskelbta TAR 2023-09-29, i. k. 2023-19104*

*Nr.* [*T-352*](https://www.e-tar.lt/portal/legalAct.html?documentId=753630d0ba8011eea5a28c81c82193a8)*, 2023-11-23, paskelbta TAR 2024-01-24, i. k. 2024-01094*

13. Vidutiniškai vienam asmeniui, dirbančiam laikinuosius darbus, per mėnesį planuojama skirti iki 978 Eur (940 Eur darbo užmokesčiui ir 38 Eur kitoms, šios programos 15.4 punkte nurodytoms išlaidoms).

14. Programos lėšų paskirstymą Darbdaviams, atsižvelgdamas į šios Programos 29 punkte nurodytos komisijos pasiūlymą, tvirtina Biržų rajono savivaldybės administracijos direktorius.

15. Iš Programos lėšų gali būti finansuojamos šios laikinųjų darbų išlaidos:

15.1. darbo užmokesčio už įdarbinto asmens faktiškai dirbtą laiką, apskaičiuoto pagal tą mėnesį galiojantį Vyriausybės patvirtintą minimalųjį valandinį atlygį arba minimalią mėnesinę algą;

15.2. draudėjo privalomojo valstybinio socialinio draudimo įmokų, apskaičiuotų nuo darbo užmokesčio;

15.3. piniginės kompensacijos už išmokėtą laikinuosius darbus dirbusiam asmeniuikompensaciją už nepanaudotas atostogas, įskaitant draudėjo privalomojo valstybinio socialinio draudimo įmokų sumą;

15.4. kitos, su laikinųjų darbų atlikimu susijusios, išlaidos ( ne daugiau kaip 4 proc. nuo 15.1–15.3 punktuose nurodytų išlaidų sumos):

15.4.1. bedarbių pavėžėjimo į darbo vietą;

15.4.2. laikinuosius darbus dirbančių asmenų aprūpinimo darbo priemonėmis;

15.4.3. nedarbingumo pašalpų, iš Darbdavio lėšų mokamų įdarbintam asmeniui tapus laikinai nedarbingam dėl ligos ar traumos;

15.4.4. visos privalomojo sveikatos tikrinimo ir skiepijimo nuo užkrečiamųjų ligų, jeigu tai numatyta darbuotojų saugą ir sveikatą darbe reglamentuojančiuose teisės aktuose (pagal pateiktus šias išlaidas pateisinančius dokumentus).

16. Įgyvendinant Programos priemones, planuojama suteikti iki 80 darbo rinkai besiruošiančių asmenų užimtumo skatinimo ir motyvavimo paslaugų, vienam asmeniui skiriant vidutiniškai ne daugiau kaip 436 eurų sumą.

**IV SKYRIUS**

**UŽIMTUMO PROGRAMOJE DALYVAUJANTYS SUBJEKTAI**

17. Programos dalyviai:

17.1. atvejo vadybininkas;

17.2. priemonių koordinatorius;

17.3. atvejo komanda skirta padėti nustatyti ir (ar) pašalinti Tikslinių grupių įsidarbinimą ribojančias aplinkybes (toliau – Atvejo komanda) (iš Savivaldybės institucijos, Užimtumo tarnybos ir Paslaugų ir (ar) priemonių teikėjų atstovų sudaryta grupė);

17.4. Savivaldybės administracija;

17.5. Užimtumo tarnybos prie Lietuvos Respublikos socialinės apsaugos ir darbo ministerijos, Biržų skyrius;

17.6. valstybės ir savivaldybės institucijos, įstaigos ir (ar) organizacijos, teikiančios užimtumo skatinimo ir motyvavimo paslaugas;

17.7. nevyriausybinės organizacijos;

17.8. Užimtumo įstatyme 48 straipsnio 2 dalyje išvardintus kriterijus atitinkantys asmenys.

18. Savivaldybės administracija:

18.1. užtikrina sklandų asmenų aptarnavimą bei užimtumo skatinimo ir motyvavimo paslaugų (toliau – Paslaugos) jiems teikimą;

18.2. paskiria priemonių koordinatorių ir atvejo vadybininką;

18.3. organizuoja atvejo vadybininko mokymus ir supervizijas, aprūpina darbo priemonėmis, patvirtina asmenų siuntimo pas atvejo vadybininką tvarką;

18.4. sudaro atvejo komandą;

18.5. informuoja savivaldybėje veikiančias NVO ir Užimtumo tarnybą apie Užimtumo didinimo programą.

19. Tikslinės grupės, kurioms numatoma įgyvendinti Priemones ir (ar) teikti Paslaugas:

19.1. Užimtumo įstatymo 48 straipsnio 2 dalies 1–10 punktuose nurodyti asmenys, kurie siunčiami pas Priemonių koordinatorių;

19.2. Užimtumo įstatymo 48 straipsnio 2 dalies 11 punkte nurodyti asmenys, kurie siunčiami pas Atvejo vadybininką.

**V SKYRIUS**

**PASLAUGŲ IR PRIEMONIŲ PLANAS**

20. Programos uždavinys – teikti užimtumo skatinimo ir motyvavimo paslaugas nedirbantiems ir socialinę paramą gaunantiems asmenims bei sukurti laikinas darbo vietas darbo neturintiems su sunkumais darbo rinkoje susiduriantiems, žemą išsilavinimą turintiems, skurdo ir socialinės atskirties riziką patiriantiems asmenis, sudaryti sąlygas jiems įgyti darbinių įgūdžių ir užsidirbti pragyvenimui būtinų lėšų.

21. Paslaugos numatomos teiktis darbo rinkai besirengiantiems asmenims ir pagal poreikį Užimtumo įstatymo 48 straipsnio 2 dalies 1–10 punktuose nurodytiems asmenims:

21.1. lydimoji pagalba – pagalba, teikiama darbo rinkai besirengiančiam asmeniui, siekiant padėti jam gauti Susitarime numatytas socialines, sveikatos, švietimo ir kitas paslaugas;

21.2. socialinės paslaugos, nurodytos Socialinių paslaugų kataloge, patvirtintame Lietuvos Respublikos socialinės apsaugos ir darbo ministro 2006 m. balandžio 5 d. įsakymu Nr. A1-93 „Dėl Socialinių paslaugų katalogo patvirtinimo“;

21.3. paslaugos, šalinančios darbo rinkai besirengiančių asmenų įsidarbinimą ribojančias aplinkybes, numatytas Užimtumo įstatymo 22 straipsnio 7 dalyje:

21.3.1. priklausomybių konsultanto grupiniai užsiėmimai ir individualios konsultacijos;

21.3.2. psichologo grupiniai užsiėmimai ir individualios konsultacijos;

21.3.3. finansinio raštingumo mokymai;

21.3.4. teisininko grupiniai mokymai ir individualios konsultacijos;

21.3.5. sveikatinimo grupiniai užsiėmimai;

21.3.6. pavėžėjimo paslauga.

22. Priemonės:

22.1. asmens įdarbinimas;

22.2. palaikymas darbo vietoje, siekiant padėti rasti būdų, kaip išspręsti darbe kylančias problemas;

22.3. laikinųjų darbų organizavimas;

22.4. kitos priemonės, skirtos asmeniui įdarbinti, siekiant tvaraus jo užimtumo.

23. Įgyvendinant 22.3 punkte nurodytą priemonę organizuojami laikinieji darbai:

23.1. seniūnijų prižiūrimų valstybinėje žemėje esančių visuomeninės, bendruomeninės paskirties teritorijų ir objektų tvarkymas ir priežiūra;

23.2. savivaldybės rekreacinės ir turizmo paskirties teritorijų ir objektų, esančių valstybinėje žemėje, tvarkymas ir priežiūra.

24. Vieno asmens laikinųjų darbų trukmė negali būti didesnė kaip 6 mėn., planuojama vieno asmens vidutinė laikinųjų darbų trukmė – 4 mėn.

25. Asmenų, dirbančių laikinuosius darbus, skaičius nustatomas atsižvelgiant į esamą Programos finansavimą ir darbdavių poreikį vykdyti laikinus darbus.

26. Laikinuosius darbus vykdo darbdaviai – Biržų rajono savivaldybės administracijos seniūnijos, biudžetinės įstaigos, viešosios įstaigos, kurių steigėjas yra valstybė ar savivaldybė (toliau – Darbdaviai).

27. Apie galimybę dalyvauti Programoje ir vykdyti laikinuosius darbus Savivaldybės administracija skelbia vietos spaudoje ir savivaldybės interneto puslapyje.

28. Darbdaviai, pageidaujantys dalyvauti Programoje ir vykdyti laikinuosius darbus, Savivaldybės administracijai pateikia paraiškas, nurodydami planuojamų vykdyti darbų pavadinimą, pobūdį, numatomų sukurti laikinų darbo vietų ir į jas įdarbinti asmenų skaičių, reikalavimus jų kvalifikacijai ar kompetencijai, laikinųjų darbų apimtis ir trukmę, lėšų poreikį, darbo ir darbo apmokėjimo sąlygas.

29. Darbdavių pateiktas 28 punkte nurodytas paraiškas vertina ir Programoje numatytų laikinųjų darbų finansavimą Darbdaviams paskirsto Biržų rajono savivaldybės administracijos direktoriaus įsakymu sudaryta komisija.

30. Darbdaviai, atsižvelgdami į organizuojamų laikinųjų darbų pobūdį, prieš įdarbindami asmenis, sudaro planuojamų įdarbinti asmenų sąrašus, suderina juos su Užimtumo tarnybos Biržų skyriaus specialistais ir pateikia juos Priemonių koordinatoriui Programos VI skyriuje nustatyta tvarka įvertinti sąrašuose nurodytų asmenų galimybes dirbti laikinuosius darbus.

31. Darbdaviai, gavę Priemonių koordinatoriaus asmenų, siunčiamų dirbti laikinuosius darbus, sąrašą, su laikinųjų darbų darbuotojais sudaro terminuotas darbo sutartis.

32. Seniūnijos pagal poreikį gali asmenis nusiųsti dirbti laikinuosius darbus į seniūnijos teritorijoje esančias Savivaldybės biudžetines ugdymo, švietimo, kultūros, globos įstaigas, kaimų bendruomenes.

33. Už laikinųjų darbų organizavimą ir vykdymą atsakinga Biržų rajono savivaldybės administracija. Laikinųjų darbų organizavimo ir vykdymo tvarkos aprašą tvirtina Savivaldybės vykdomoji institucija.

**VI SKYRIUS**

**PROGRAMOS ĮGYVENDINIMO ETAPAI**

34. Savivaldybės ir (ar) NVO darbuotojai, seniūnijos, kurioje gyvena asmuo, seniūnas, šeimos atvejo vadybininkai, socialiniai darbuotojai nustatę, kad asmeniui tikslinga dalyvauti užimtumo didinimo programoje, nukreipia jį į Užimtumo tarnybą, arba Užimtumo tarnyba pati nustačiusi, kad asmeniui tikslinga dalyvauti užimtumo didinimo programoje, su asmeniu sudaro individualaus užimtumo veiklos planą, kaip numatyta Darbo rinkos paslaugų teikimo sąlygų ir tvarkos aprašo, patvirtinto Lietuvos Respublikos socialinės apsaugos ir darbo ministro 2017 m. liepos 21 d. įsakymu Nr. A1-394 „Dėl Darbo rinkos paslaugų teikimo sąlygų ir tvarkos aprašo patvirtinimo“, 34 punkte, kuriame numato dalyvavimą užimtumo didinimo programoje ir siunčia Užimtumo įstatymo 48 straipsnio 2 dalies 1–10 punktuose nurodytus asmenis pas Priemonių koordinatorių, o darbo rinkai besirengiančius asmenis – pas Atvejo vadybininką.

35. Prieš pradėdami pirminį asmens vertinimą, specialistai informuoja asmenį, kad, siekiant nustatyti jo tinkamumą dalyvauti Užimtumo didinimo programoje, apie jį bus renkami duomenys iš valstybės registrų (kadastrų), žinybinių registrų, valstybės informacinių sistemų ir kitų informacinių sistemų bei kitų šiems subjektams prieinamų oficialių informacijos šaltinių, nurodo šių duomenų saugojimo terminus, duomenų tvarkytoją, duomenų gavėjus ir duomenų subjekto teises, jų įgyvendinimo tvarką ir teikia asmeniui pasirašyti sutikimo formą (1 priedas).

36. Atvejo vadybininkas, atlieka darbo rinkai besirengiančių asmenų, o esant poreikiui, – kitų Užimtumo įstatymo 48 straipsnio 2 dalies 1–10 punktuose nurodytų asmenų poreikių ir galimybių įvertinimas pagal:

36.1.užimtumo tarnybos pateiktą informaciją apie asmens įsidarbinimą ribojančias aplinkybes, darbo paiešką, teiktas ir teikiamas paslaugas, taikytas ir taikomas priemones bei kitą Darbo ieškančio asmens kortelėje esančią informaciją;

36.2. savivaldybės informaciją apie asmeniui teiktą piniginę socialinę paramą ir socialines paslaugas;

36.3. informaciją apie asmens dalyvavimą NVO vykdytuose ir kituose projektuose, skirtuose socialinę atskirtį patiriantiems nedirbantiems asmenims;

36.4. kitą asmens pateiktą informaciją, susijusią su galimybėmis ir kliūtimis jam integruotis į darbo rinką.

37. Atvejo vadybininkas atlieka šias funkcijas:

37.1. bendradarbiauja su Savivaldybės administracijos, Užimtumo tarnybos darbuotojais, Paslaugų teikėjais ir kitais Programos paslaugų ir priemonių gyvendinimui reikalingais subjektais;

37.2. pateikia asmeniui pasirašyti sutikimą dalyvauti Užimtumo didinimo programoje supažindina jį su minėta programa; (2 priedas);

37.3. įvertina asmens poreikius ir galimybes, užpildydamas Asmens poreikių ir galimybių vertinimo anketą (3 priedas) pagal:

37.3.1 Užimtumo tarnybos informaciją apie asmens darbo paiešką, teiktas ir teikiamas paslaugas, taikytas ir taikomas priemones bei kitą Darbo ieškančio asmens kortelėje esančią informaciją;

37.3.2. Savivaldybės administracijos informaciją apie asmeniui teiktą piniginę socialinę paramą, socialines paslaugas ar kitą socialinę pagalbą;

37.3.3. informaciją apie asmens dalyvavimą savivaldybėje veikiančių NVO vykdytuose projektuose, skirtuose socialinę atskirtį patiriantiems nedirbantiems asmenims;

37.3.4. kitą asmens pateiktą informaciją, susijusią su galimybėmis ir kliūtimis jam integruotis į darbo rinką;

37.4. išanalizuoja turimą informaciją apie asmenį, Asmens poreikių ir galimybių vertinimo anketoje įrašo savo išvadas;

37.5. organizuoja atvejo komandos posėdžius, kuriuose pristato asmens situaciją apibūdinančią informaciją, pateikia pirmines išvadas po atlikto asmens poreikių ir galimybių įvertinimo bei profiliavimo;

37.6. atsižvelgdamas į atvejo komandos narių pasiūlymus, kiekvieno asmens atžvilgiu parenka reikalingas Paslaugas;

37.7. bendradarbiaudamas su darbo rinkai besirengiančiu asmeniu, parengia Susitarimą (5 priedas), kuriame nurodomos atvejo vadybininko ir asmens teisės bei pareigos, numatomos teikti Paslaugos, jų apimtis, teikėjai, teikimo eiliškumas, tvarka;

37.8. organizuoja Susitarimo pasirašymą ir, iki pradedant teikti Paslaugas, supažindina asmenį su numatytų teikti Paslaugų teikėju (-ais);

37.9. koordinuoja Susitarimo įgyvendinimą;

37.10. renka ir atvejo komandai teikia informaciją, susijusią su Susitarimo įgyvendinimu, asmens pasiektais rezultatais dalyvaujant Užimtumo didinimo programoje;

37.11. gavęs informaciją, kad Susitarimas nevykdomas jame nustatyta tvarka ir siekdamas nustatyti, ar asmuo jau pasirengęs darbo rinkai, teikia siūlymą Atvejo komandai dėl asmens įvertinimo;

37.12. atlikęs asmens poreikių ir galimybių įvertinimą, organizuoja Atvejo komandos posėdį, kuriame apibūdina asmens situaciją (aptaria surinktą informaciją ir išvadas, atlikus pirminį asmens vertinimą, asmens poreikių ir galimybių įvertinimą).

38. Atvejo komanda:

38.1. išanalizavusi asmens situaciją, pateikia nedirbančių asmenų atvejo vadybininkui pasiūlymus dėl Paslaugų parinkimo, jų apimties, teikimo eiliškumo;

38.2. gavusi Aprašo 37.10 papunktyje nurodytą informaciją, vertina asmens pasirengimą darbo rinkai ir Susitarimo pakeitimo ar nutraukimo tikslingumą.

39. Atvejo komandai įvertinus, kad asmuo yra pasirengęs darbo rinkai, Susitarimas yra nutraukiamas.

40. Atvejo komandai įvertinus, kad asmuo vis dar yra nepasirengęs darbo rinkai, nustatomos Susitarimo nevykdymo priežastys, poreikis ir galimybė keisti pagal Susitarimą teikiamas Paslaugas, jų apimtį, teikimo eiliškumą, ar poreikis asmenims dalyvauti Priemonėse, Susitarimas pakeičiamas ar nutraukiamas.

41. Atvejo komandos sudėtį tvirtina Savivaldybės vykdomoji institucija. Esant poreikiui, atvejo komanda turi teisę į savo posėdžius kviesti ir kitus suinteresuotus asmenis (juridinius, fizinius).

42. Atvejo komandos pirmininku skiriamas Savivaldybės administracijos atstovas. Atvejo komandos sekretoriaus funkcijas vykdo atvejo vadybininkas, o jo nesant darbe – jį pavaduojantis asmuo.

43. Prieš pradėdami darbą atvejo komandoje, jos nariai pasirašo konfidencialumo pasižadėjimą (4 priedas).

44. Atvejo komandos sprendimai priimami atvejo komandos posėdžiuose ir įforminami protokolais, kuriuos pasirašo atvejo komandos vadovas ir sekretorius. Sprendimai priimami balsuojant. Atvejo vadybininkas balsavimo teisės neturi. Jei balsai pasiskirsto po lygiai, sprendimą lemia atvejo komandos vadovo balsas.

45. Atvejo komandos posėdis yra teisėtas, jei jame dalyvauja daugiau kaip pusė jos narių.

46. Atvejo komandos posėdžiai gali būti organizuojami asmenų gyvenamojoje vietovėje (pvz., seniūnijoje).

47. Atvejo komanda gali nagrinėti atvejį asmeniui nedalyvaujant. Jei asmuo posėdyje nedalyvauja, tai pažymima atvejo komandos posėdžio protokole.

48. Priemonių koordinatorius:

48.1. vertina Užimtumo įstatymo 48 straipsnio 2 dalies 1–10 punktuose nurodytų asmenų galimybes dalyvauti Priemonėse pagal:

48.1.1. asmens pateiktą informaciją;

48.1.2. Užimtumo tarnybos pateikta informaciją;

48.2. parenka priemones:

48.2.1. Užimtumo įstatymo 48 straipsnio 2 dalies 1–10 punktuose nurodytiems asmenims;

48.2.2. darbo rinkai besirengiantiems asmenims ( jeigu Atvejo komanda po Paslaugų teikimo nustato poreikį dalyvauti Priemonėse);

48.3. siunčia Užimtumo įstatymo 48 straipsnio 2 dalies 1–10 punktuose nurodytus asmenis pas Atvejo vadybininką, jeigu nustatoma, kad jie nėra pasirengę dalyvauti Priemonėse ir būtų tikslinga šiems asmenims teikti paslaugas.

**VII SKYRIUS**

**PROGRAMOS ĮGYVENDINIMO PRIEŽIŪRA IR ĮVERTINIMAS**

49. Programos įgyvendinimo stebėseną vykdo ir pasiektos pažangos vertinimą atlieka Biržų rajono savivaldybės administracija.

50. Pasibaigus kalendoriniams metams, ne vėliau kaip iki kitų metų sausio 31 d. Biržų rajono savivaldybės administracijos Socialinės paramos skyrius parengia ir pateikia suinteresuotoms institucijoms Programos įvertinimą, kuriame nurodoma:

50.1. užimtumo didinimo programos įgyvendinimo priežiūros subjektai (juridinio asmens pavadinimas);

50.2. informacija apie praėjusių metų užimtumo didinimo programos įgyvendinimą:

50.2.1. užimtumo didinimo programoje dalyvavusių asmenų skaičius;

50.2.2. kokios Paslaugos ir kokiam asmenų skaičiui buvo suteiktos;

50.2.3. kokios Paslaugos teiktos savivaldybės lėšomis ir kokios įsigytos iš kitų paslaugų teikėjų;

50.2.4. darbdavių, dalyvavusių organizuojant Priemones, skaičius ir sąrašas (juridinio asmens pavadinimas arba fizinio asmens vardas ir pavardė);

50.2.5. įgyvendintos Priemonės ir jose dalyvavusių asmenų skaičius;

50.2.6. darbo rinkai besirengiančių asmenų, po Paslaugų ir Priemonių gavimo tapusių bedarbiais ir pasirengusių darbo rinkai, skaičius;

50.3. vertinimo kriterijai, kuriais siekiama įvertinti, ar efektyviai teikiamos Paslaugos ir įgyvendinamos Priemonės:

50.3.1. pasibaigus užimtumo didinimo programoms per 6 mėnesius dirbo arba vykdė savarankišką veiklą asmenų dalis iš užimtumo didinimo programų dalyvių skaičiaus, procentai;

50.3.2. pasibaigus užimtumo didinimo programoms po 6 mėnesių dirbo arba vykdė savarankišką veiklą asmenų dalis iš užimtumo didinimo programų dalyvių skaičiaus, procentai;

50.3.3. kiek papildomai lėšų užimtumo programos didinimo įgyvendinimui buvo skirta ir panaudota iš savivaldybės biudžeto lėšų ir/ar kitų finansavimo šaltinių.

**VIII SKYRIUS**

**VIEŠINIMAS**

51. Informacija apie Programą, jos įgyvendinimo metu pasiektus rezultatus, gerosios patirties pavyzdžius bei Programai įgyvendinti skirtų lėšų panaudojimą skelbiama Savivaldybės interneto svetainėje, Užimtumo tarnybos atviro informavimo zonose.

\_\_\_\_\_\_\_\_\_\_\_\_\_\_\_\_

Biržų rajono savivaldybės 2023 metų

užimtumo didinimo programos

1 priedas

**(Sutikimo forma)**

|  |
| --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (Vardas, pavardė – didžiosiomis raidėmis)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (Asmens kodas)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (Adresas)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (Telefonas) |

Biržų rajono savivaldybės administracija

Socialinės paramos skyrius

**SUTIKIMAS**

20\_\_-\_\_\_\_-\_\_\_\_

(Vieta)

Sutinku, kad, siekiant nustatyti mano tinkamumą dalyvauti Užimtumo didinimo programoje, apie mane būtų renkami duomenys iš valstybės registrų (kadastrų), žinybinių registrų, valstybės informacinių sistemų ir kitų informacinių sistemų bei kitų šiems subjektams prieinamų oficialių informacijos šaltinių.

|  |  |
| --- | --- |
| \_\_\_\_\_\_\_\_\_\_\_\_\_\_\_\_  (Parašas)\* | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (Vardas, pavardė) |

\* **Esu informuotas**, kad šiame sutikime nurodyti mano asmens duomenys (įskaitant ir ypatingus asmens duomenis) bus tvarkomi šio sutikimo nagrinėjimo tikslais. **Patvirtinu**, kad visa mano pateikta informacija yra tiksli ir teisinga.

Jūsų duomenys Biržų rajono savivaldybės administracijoje bus saugomi teisės aktų, reglamentuojančių duomenų saugojimo terminus, nustatyta tvarka ir gali būti teikiami tretiesiems asmenims, kurie turi teisę šiuos duomenis gauti teisės aktų nustatyta tvarka. Jūs turite teisę kreiptis su prašymu susipažinti su asmens duomenimis, juos ištaisyti, ištrinti, apriboti jų tvarkymą, juos perkelti, taip pat turite teisę nesutikti su duomenų tvarkymu, pateikti skundą Valstybinei duomenų apsaugos inspekcijai (L. Sapiegos g. 17, 10312 Vilnius).

\_\_\_\_\_\_\_\_\_\_\_\_\_\_\_\_\_\_\_\_

Biržų rajono savivaldybės 2023 metų

užimtumo didinimo programos

2 priedas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(gimimo metai)

**SUTIKIMAS**

**DALYVAUTI UŽIMTUMO DIDINIMO PROGRAMOJE**

20 m. \_\_\_\_\_\_\_\_\_\_\_\_\_\_\_d.

\_\_\_\_\_\_\_\_\_\_

(Vieta)

Sutinku dalyvauti 20\_\_\_\_ m.Užimtumo didinimo programoje. Esu informuotas, kad be svarbių priežasčių atsisakius vykdyti Susitarimą dėl dalyvavimo Užimtumo didinimo programoje, Biržų rajono savivaldybės administracijos Socialinės paramos skyrius pasilieka teisę priimti sprendimą dėl piniginės socialinės paramos teikimo nutraukimo.

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Parašas) (vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Biržų rajono savivaldybės 2023 metų

užimtumo didinimo programos

3 priedas

**ASMENS POREIKIŲ IR GALIMYBIŲ VERTINIMO ANKETA**

Asmuo, dalyvaujantis Užimtumo didinimo programoje:

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Vardas |  |  |  |  |  |  |  |  |  |  |  |  |  |  |  |  |  |  |
| Pavardė |  |  |  |  |  |  |  |  |  |  |  |  |  |  |  |  |  |  |
| Amžius |  | | | | | | | | | | | | | | | | | |
| Gyvenamosios vietos adresas |  | | | | | | | | | | | | | | | | | |
| Telefono Nr. |  | | | | | | | | | | | | | | | | | |

**1) Asmens išsilavinimas**

o Pradinis

o Pagrindinis

o Vidurinis

o Profesinis

o Aukštasis neuniversitetinis

o Aukštasis universitetinis

o Turiu kvalifikaciją \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

o Bendrieji ir specifiniai darbiniai gebėjimai (užsienio kalbos, iniciatyvumas, verslumas, kūrybiškumas, gebėjimas mokytis) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |
| --- | --- | --- | --- |
| MOKYMOSI ĮSTAIGA | BAIGIMO METAI | ĮGYTAS IŠSILAVINIMAS | ĮGYTA KVALIFIKACIJA |
| 1. |  |  |  |
| 2. |  |  |  |
| 3. |  |  |  |

|  |  |  |  |  |
| --- | --- | --- | --- | --- |
| KVALIFIKACIJOS KĖLIMO FORMA | PAVADINIMAS | METAI | VIETA | ĮRODYMAS |
| 1. |  |  |  |  |
| 2. |  |  |  |  |
| 3. |  |  |  |  |

**2) Kuo asmuo užsiima šiuo metu**

o Studentas

o Namų šeimininkė (-as)

o Bedarbis

o Kita \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |
| --- | --- | --- |
| DARBOVIETĖ | METAI | PAREIGOS |
| 1. |  |  |
| 2. |  |  |
| 3. |  |  |

**3) Kiek laiko asmuo neturi darbo, jei jį prarado?**

o 6 – 12 mėn.

o 12 – 24 mėn.

o Daugiau\_\_\_\_\_\_\_\_\_\_

**4) Ar asmuo užsiregistravęs Užimtumo tarnyboje?**

o Taip

o Ne

**5) Kodėl neužsiregistravo Užimtumo tarnyboje?**

o Suteikiama bedarbio pašalpa yra per maža

o Nenori būti išsiųstas į profesinius mokymus

o Mano, kad geros darbo vietos nepasiūlys

o Kita\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**6) Ar asmuo vykdo savarankišką darbo paiešką?**

o Taip

o Ne

**7) Kaip mano, kokios pagrindinės asmens neįsidarbinimo priežastys?**

o Pernelyg aukšti darbdavių reikalavimai

o Neturi darbinės patirties

o Neturi reikiamos kvalifikacijos

o Neturi reikiamo išsilavinimo

o Lytinė diskriminacija

o Neturi pažinčių

o Sunkus susisiekimas su atokiomis kaimo vietovėmis, sunkiai pravažiuojami keliai

o Sveikata, neįgalumas

o Netenkina siūlomas atlyginimas

o Pageidauja dirbti pagal savo specialybę

o Mažamečių vaikų priežiūra

o Prižiūri sergantį ar neįgalų šeimos asmenį

o Nepasitikėjimas savimi

o Priklausomybės (alkoholis, narkotikai)

o Kitos priežastys \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**8) Ar tai, kad nedirba, turi įtakos asmens finansinei situacijai?**

o Finansinė padėtis labai sudėtinga, nes neturi jokio pajamų šaltinio

o Yra išlaikomas giminių, kitų asmenų

o Išsilaiko iš socialinės paramos

o Dirba neoficialiai (šešėlinėje ekonomikoje)

**9) Jeigu būtų galimybė įsidarbinti?**

o Įsidarbintų bet kur, kad įgytų darbo patirties

o Įsidarbintų bet kur dėl prastos ekonominės padėties šeimoje

o Įsidarbintų vos gavęs pasiūlymą, bijodamas prarasti ir šį siūlomą darbą

o Nesidarbintų, nes savo poreikiams patenkinti užtenka gaunamų pajamų

**10) Ar reikalinga pagalba įsidarbinant?**

o Taip

o Ne

**11) Ar sutiktų dalyvauti „Užimtumo didinimo programoje, kurio pagrindinis tikslas – atsižvelgiant į bedarbio individualius poreikius suteikti jam įvairias užimtumo skatinimo ir motyvavimo paslaugas, padėsiančias įsidarbinti.**

o Taip

o Ne

**12) Jei norėtų dalyvauti Užimtumo programoje, kokias paslaugas pageidautų gauti?**

o Psichologo konsultacijos, apibūdinti pobūdį \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

o Tarpininkavimo ir atstovavimo paslaugos, apibūdinti pobūdį \_\_\_\_\_\_\_\_\_\_\_\_\_

o Maitinimo organizavimo paslaugos, apibūdinti pobūdį \_\_\_\_\_\_\_\_\_\_\_\_\_\_\_\_\_\_

o Transporto organizavimo paslaugos, apibūdinti pobūdį \_\_\_\_\_\_\_\_\_\_\_\_\_\_\_\_\_

o Lydinčio asmens paslaugos, apibūdinti pobūdį \_\_\_\_\_\_\_\_\_\_\_\_\_\_\_\_\_\_\_\_\_\_\_\_

o Konsultavimo paslaugos, apibūdinti pobūdį \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

o Pagalbos į namus paslaugos, apibūdinti pobūdį \_\_\_\_\_\_\_\_\_\_\_\_\_\_\_\_\_\_\_\_\_\_\_\_

o Socialinių įgūdžių ugdymo ir palaikymo paslaugos, apibūdinti pobūdį \_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

o Dienos socialinės globos paslaugos, apibūdinti pobūdį \_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

o Aprūpinimo būtiniausiais drabužiais, avalyne ir kitų reikmenų paslaugos, apibūdinti pobūdį \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

o Kitos paslaugos \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**13) Kokio darbo pageidautų?** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**14) Asmens per paskutinius 12 mėnesių gautos ar gaunamos socialinės paslaugos (gautų paslaugų pavadinimas, jų teikimo pradžia, trukmė)**

**15) Asmens socialinis savarankiškumas (įgūdžiai, gebėjimai, bendravimas)**

|  |  |  |  |  |
| --- | --- | --- | --- | --- |
| Eil. Nr. | Ar asmuo: | Taip | Iš dalies | Ne |
| 1. 6.1 | geba atlikti asmeniniame ir visuomeniniame gyvenime reikalingas funkcijas |  |  |  |
| 2. 6.2 | aktyviai dalyvauja visuomeninėje / savanoriškoje veikloje |  |  |  |
| 3. 6.3 | turi problemų dėl gyvenamojo būsto |  |  |  |
| 4. 6.4 | turi problemų dėl smurto ar prievartos šeimoje |  |  |  |
| 5. 6.5 | turi problemų dėl alkoholio ar psichotropinių medžiagų vartojimo |  |  |  |
| 6. 6.6 | turi finansinių sunkumų (įsiskolinimai, t.t.) |  |  |  |
| 7. 6.7 | turi kitų socialinių problemų |  |  |  |

**16) Asmuo motyvuotas spręsti savo problemas**

□ Taip □ Ne

**17) Kokios papildomos pagalbos prašo asmuo**

**18) Asmens pageidavimai darbui**

|  |  |  |
| --- | --- | --- |
| Pageidaujamas darbas |  |  |
| Galima verslo sritis (produktai, klientai) | o Nėra pageidavimų ( nežino)  o Automobiliai, motociklai  o Biuro ir buitinė technika, baldai  o Aplinkos tvarkymas, valymas  o Apželdinimas  o Finansai, draudimas  o Kompiuteriai, IT, komunikacija,  paštas  o Kuras, energetika  o Medicina, farmacija  o Maisto produktai  o NVO | o Paslaugos  o Poilsis, laisvalaikis, pramogos  o Pramonės įranga  o Reklama, leidyba  o Ryšiai, internetas  o Sandėliavimas  o Statyba, statybinės medžiagos  o Švietimas, mokslas  o Kultūra  o Transportas, pervežimai  o Valstybinės institucijos  o Žemės ūkis  o Kita galima veikla |
| Galima veikla | o Nėra pageidavimų (nežino)  o Sunkus ﬁzinis darbas  o Darbas su įrenginiais  o Darbas su žmonėmis  o Vairavimas (transporto priemonės)  o Remontas, surinkimas, montavimas  o Kruopštus darbas  o Statyba, apdaila, dažymas  o Valymas, dezinfekavimas  o Sandėliavimas  o Administravimas, dokumentų rengimas  o Organizavimas, planavimas  o Meninė veikla  o Mokymas, ugdymas  o Vadovavimas | o Apsauga  o Skaičiavimas, sąmatų sudarymas  o Muzikavimas, dainavimas, šokiai  o Kosmetologija, kirpimas, sušukavimas  o Slauga, rūpinimasis kitais  o Medicina  o Darbas su gyvūnais  o Sodininkystė  o Aplinkos tvarkymas  o Pirkimai  o Pardavimai  o Pakavimas  o Maisto gaminimas  o Rutininis nesudėtingas darbas  o Kita |
| Kokio darbo tikrai nedirbtų  (nenorėtų dirbti) |  |  |
| Imonė/ kolektyvas | o Mažas  o Vidutinis  o Didelis  o Nėra skirtumo |  |
| Darbo aplinka | o Biuras  o Gamykla  o Statybos aikštelė  o Namai  o Parduotuvė  o Kita (nurodyti) |  |
| Kiek laiko sutiktų važiuoti iki darbo vietos | o Darbas namuose  o Netoli namų (kelionei iki 10 min.)  o 10–40 min.  o 40–60 min.  o Daugiau nei valandą | |
| Darbo laikas | o Visa darbo diena (8 val.)  o Visa darbo diena (12 val.)  o Ne visa darbo diena  o Darbas vakarais  o Darbas rytais  o Darbas savaitgaliais | |
| Darbo grafikas | o Įprasta darbo savaitė  o Darbas pamainomis  o Slenkantis graﬁkas  o Darbas naktimis | |
| Pageidaujamas darbo užmokestis |  | |
| Darbo aplinka | o Sėdimas darbas  o Stovimas darbas  o Darbas aukštyje  o Darbas, reikalaujantis ﬁzinės ištvermės  o Triukšmas  o Kita (nurodyti) | |

**19) Ar turite mažamečių vaikų?**

o Taip, 1

o Taip, 2

o Taip, 3 ir daugiau

o Ne

**20) Ar jie lanko vaikų darželį/ dienos centrą?**

o Taip

o Ne

**21) Ar turite automobilio vairuotojo pažymėjimą?**

o Taip

o Ne

**22) Ar turite transporto priemonę, su kuria galėtumėte nuvykti į darbo vietą?**

o Automobilį

o El. paspirtuką

o Motociklą

o Dviratį

o Kita

o Neturiu

**23) Kita informacija (pastabos, pastebėjimai)**

**24) Atvejo vadybininko išvada**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nedirbančių asmenų atvejo vadybininkas \_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas ir pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Biržų rajono savivaldybės 2023 metų

užimtumo didinimo programos

4 priedas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(asmens vardas ir pavardė, pareigos)

**KONFIDENCIALUMO PASIŽADĖJIMAS**

20\_\_\_ m. \_\_\_\_\_\_\_\_\_\_\_\_\_\_\_\_\_\_\_ d.

1. Pasižadu:

1.1. saugoti ir tik įstatymų ar kitų teisės aktų nustatytais tikslais ir tvarka naudoti visą su asmeniu susijusią informaciją, kuri man taps žinoma, atliekant \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ funkcijas;

(funkcijų pavadinimas)

1.2. man patikėtus dokumentus saugoti tokiu būdu, kad tretieji asmenys neturėtų galimybės su jais susipažinti ar pasinaudoti;

1.3. nepasilikti jokių man pateiktų dokumentų ir dokumentų kopijų.

2. Man žinoma, kad su asmeniu susijusią informaciją, kurią reglamentuoja Lietuvos Respublikos įstatymai ir kiti teisės aktai, dalyvaujančioms arba nedalyvaujančioms šalims, galėsiu teikti tik įpareigotas įstaigos vadovo ar jo įgalioto asmens.

3. Man išaiškinta, kad konfidencialią informaciją sudaro:

3.1. visa su asmeniu susijusi informacija ir dokumentai, kuriuos reglamentuoja Lietuvos Respublikos įstatymai ir kiti teisės aktai;

3.2. informacija, jeigu jos atskleidimas prieštarauja įstatymams, daro nuostolių teisėtiems šalių interesams arba trukdo užtikrinti sąžiningą darbą.

4. Esu įspėtas (-a), kad pažeidęs šį pasižadėjimą, turėsiu atsakyti Lietuvos Respublikos įstatymų nustatyta tvarka.

\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Biržų rajono savivaldybės 2023 metų

užimtumo didinimo programos

5 priedas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(gyv. vietos adresas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(tel. Nr.)

**SUSITARIMAS DĖL DALYVAVIMO UŽIMTUMO DIDINIMO PROGRAMOJE**

20 m. \_\_\_\_\_\_\_\_\_\_\_\_\_\_\_\_\_\_d.

(Vieta)

**Paslaugų teikėjo teisės ir pareigos**

1. Teikiant užimtumo skatinimo ir motyvavimo paslaugas:

1.1. paslaugų teikėjas privalo suteikti teisingą, išsamią, aiškią, paslaugų gavėjui lengvai prieinamą informaciją apie paslaugas. Paslaugų teikėjas privalo užtikrinti, kad paslaugų gavėjui būtų suteikta bendroji informacija apie paslaugą: paslaugos teikimo laikas, vieta, trukmė, paslaugos teikimo sąlygos, paslaugos vykdymo stadija;

1.2. paslaugų teikėjas įsipareigoja sudaryti sąlygas paslaugų gavėjui susipažinti su šia informacija.

1.3. paslaugų teikėjas užtikrina, kad paslaugų gavėjo pateikta informacija naudojama tik konkrečiai apibrėžtiems tikslams ir tik ta apimtimi, kuri reikalinga šiems tikslams pasiekti;

1.4. tik paslaugų gavėjui sutikus, minėti duomenys naudojami ir integruojami siekiant optimaliai sureguliuoti siūlomų paslaugų teikimą;

1.5. asmens duomenys gali būti naudojami statistiniams tyrimams vykdyti, jų rezultatams teikti ir saugoti. Asmens duomenys gali būti renkami siekiant tikslinti ir plėsti teikiamų paslaugų spektrą, gerinti jų kokybę;

1.6. siekdamas apsaugoti paslaugų gavėjo pagrindinius interesus, paslaugų teikėjas užtikrina, kad asmeninė informacija būtų naudojama ir tvarkoma tik paslaugų teikėjo įgaliotų asmenų ir tik tokia apimtimi, kiek tai reikalinga nustatytoms funkcijoms vykdyti ir išvardytiems tikslams pasiekti, laikantis konfidencialumo reikalavimų. Paslaugų gavėjo asmeninei informacijai apsaugoti nuo neleistinos prieigos, naudojimo arba atskleidimo naudojamos įvairios saugos technologijos ir procedūros. Be paslaugų gavėjo tiesioginio sutikimo jo asmeniniai duomenys negali būti perduoti ar atskleisti jokiai trečiajai šaliai, išskyrus teisėsaugos institucijų paklausimus, teismų sprendimų ar kitų privalomų dokumentų vykdymą ar kitus atvejus, kai to reikalauja įstatymai. Asmens duomenys saugomi neterminuotai, bet ne ilgiau, nei to reikia minėtiems duomenų tvarkymo tikslams pasiekti. Nebereikalingi asmens duomenys sunaikinami, išskyrus tuos, kurie įstatymų nustatytais atvejais turi būti perduoti valstybėsarchyvams;

1.7. paslaugų teikėjas įsipareigoja gerbti paslaugų gavėjo privatumo teisę į jam priklausančią asmeninę informaciją, t. y. paslaugų gavėjo nurodytus asmens duomenis tvarkyti Lietuvos Respublikos teisės aktų nustatyta tvarka. Už savo įsipareigojimų nevykdymą paslaugų teikėjas atsako teisės aktų nustatyta tvarka;

1.8. paslaugų teikėjas atleidžiamas nuo bet kokios atsakomybės tais atvejais, kai nuostoliai kyla dėl to, jog paslaugų gavėjas, neatsižvelgdamas į paslaugų teikėjo rekomendacijas ir savo įsipareigojimus, nesusipažino su paslaugų teikimą reglamentuojančiais teisės aktais.

**Paslaugų gavėjo teisės ir pareigos**

2. Paslaugų gavėjas, nurodydamas savo asmens duomenis, sutinka, kad jie būtų naudojami susisiekti, informaciniams pranešimams siųsti, tinkamam paslaugų parinkimui ir vykdymui užtikrinti.

3. Paslaugų gavėjas yra visiškai atsakingas už jo pateikiamų asmens duomenų ir dokumentų teisingumą. Jei paslaugų gavėjas nepateikia tikslių asmens duomenų, neprideda reikalingų dokumentų, paslaugų teikėjas neatsako už atsiradusius dėl to padarinius ir įgyja teisę reikalauti iš paslaugų gavėjo atlyginti patirtus tiesioginius nuostolius.

4. Paslaugų gavėjas sutinka vykdyti nurodytas priemones, gauti numatomas teikti paslaugas:

|  |  |  |  |  |
| --- | --- | --- | --- | --- |
| **Integracijos į darbo rinką planas** | | | | |
| **Eil. Nr.** | **Numatomos teikti paslaugos** | **Paslaugų apimtis** | **Paslaugų teikėjai** | **Paslaugų teikimo tvarka** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

5. Asmuo, nusprendęs dalyvauti savivaldybės užimtumo didinimo programoje ir pasirašęs šį susitarimą, įsipareigoja vykdyti visus susitarime numatytus įsipareigojimus.

6. Vadovaujantis Lietuvos Respublikos užimtumo įstatymo nuostatomis, asmuo informuotas, jog be svarbių priežasčių atsisakius arba nutraukus dalyvavimą savivaldybės užimtumo didinimo programoje ir (ar) neįvykdžius susitarime numatytų įsipareigojimų, gali netekti teisės į piniginę socialinę paramą.

Paslaugų gavėjas:

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Parašas) (vardas, pavardė)

Paslaugų teikėjas (Biržų rajono Savivaldybės įgaliotas asmuo):

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Parašas) (vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Pakeitimai:**

1.

Biržų rajono savivaldybės taryba, Sprendimas

Nr. [T-289](https://www.e-tar.lt/portal/legalAct.html?documentId=e355ba605eb211ee81b8b446907f594f), 2023-09-29, paskelbta TAR 2023-09-29, i. k. 2023-19104

Dėl Biržų rajono savivaldybės tarybos 2023 m. sausio 30 d. sprendimo Nr. T-27 „Dėl Biržų rajono savivaldybės 2023 metų užimtumo didinimo programos patvirtinimo“ pakeitimo

2.

Biržų rajono savivaldybės taryba, Sprendimas

Nr. [T-352](https://www.e-tar.lt/portal/legalAct.html?documentId=753630d0ba8011eea5a28c81c82193a8), 2023-11-23, paskelbta TAR 2024-01-24, i. k. 2024-01094

Dėl Biržų rajono savivaldybės tarybos 2023 m. sausio 30 d. sprendimo Nr. T-27 „Dėl Biržų rajono savivaldybės 2023 metų užimtumo didinimo programos patvirtinimo“ pakeitimo